kardosdrur/scandi-wiki huggingface dataset:
Orphan Black

Orphan Black er en canadisk sci-fi tv-serie med engelsk tale.
Serien er oprindeligt sendt på den canadiske kanal, Space, men bliver også sendt på BBC America. Orphan Black blev også sendt på DR3, men blev taget af, fordi danske kanaler skal have rettigheder til at sende udlandske programmer i fjernsynet.

Koncept 
Skuespileren Tatiana Maslany spiller/spillede 28 forskellige kloner ( Sarah Manning, Elizabeth Childs, Kadja Obinger, Janika Zingler, Aryanna Giordanno, Danielle Fournier, Alison Hendrix, Cosima Niehaus, Helena, Rachel Duncan, Jeniffer Fitzimons, Tony Sawicki, Niki Lintula, Sofia Jensen, Justyna Buzek, Krystal Goderitch, Veera Suominen (M.K) m.m. Det meste af tiden er hun Sarah Manning, Cosima Niehaus, Alison Hendrix og Helena. Som tingene udvikler sig, prøver de fleste af klonerne at arbejde sammen for at finde ud af hvor de kommer fra (sæson 1).

Handling 
Sarah Manning ser klonen Elizabeth "Beth" Childs begå selvmord, Sarah overtager Beths identitet for at tage alle hendes penge, men det viser sig, at Beth er politibetjent, og derfor bliver Sarah blandet ind i hendes problemer, og finder snart ud af, at hun bliver overvåget af Beths kæreste, Paul, som arbejder for DYAD Institute, som er et videnskabs firma, der blandt andet har noget med klonerne at gøre. Sarah Manning møder Helena der er helt forblændet i troen på gud det er også hende der har dræbt de andre kloner. Helena bliver hele tiden bildt ind at hun er den oprindelige, dermed er alle de andre bare kloner af hende. men en dag møder Sarah hendes biologiske mor, hun fik tvillinger og overgav den ene til kirken og den anden til staten. Er det Sarah og Helena der er de oprindelige?

Eksterne henvisninger 
 

Dramaserier fra Canada
Science fiction-tv-serier
Thrillerserier
Canadiske tv-serier fra 2010'erne
Tv-programmer fra CTV Sci-Fi Channel
Hierokles

Hierokles var en stoisk filosof der levede i det 2. århundrede. Man ved intet om hans liv. Han blev tidligere kaldt "Hierokles fra Alexandria" da man mente ham stammede fra Alexandria, men nyere forskning finder ikke der er belæg for dette.

Han er berømt for bogen "Elementer af etikken". Man fandt en papyrus med dele af bogen i Hermopolis i 1901. Fragmentet på 300 linjer diskuterer percetionen af selvet, og argumenterer for at alle fugle, krybdyr og pattedyr perciperer sig selv kontinuert fra fødslen af, og at selvperception både er den primære og mest basale fakultet for dyr. Argumentet trækker på det stoiske begreb om selv-ejerskab oikeiôsis (), der byggede på den teori at alle dyr søger imod at bevare sig selv, og ikke bare er bevidste om sig selv men også om andre dyr. Hierokles argument om selv-perception var fundament for en hel etisk teori.

Der er også enkelte fragmenter i Stobæus. Det mest berømte fragment  beskriver stoisk kosmopolitanisme via flere koncentriske cirkler: Den første cirkel er den menneskelige bevidsthed, den anden cirkel er den nærmeste familie, denne følges af den udvidede familie, det lokale samfund, nabobyerne, og til sidst hele menneskeheden. Vores etiske opgave er ifølge Hierokles at trække mennesker fra de ydre cirkler ind i de indre cirkler. Her følger Hierokles Cicero der har samme tankegang i sin De officiis.

Lige som Epiktet og Musonius Rufus synes han ikke at have en streng systematik tilgang til filosofien eller at bruge teologisk-antropologisk grundlag for sine ideer.

Litteratur 
 Ilaria Ramelli, David Konstan, (2009), Hierocles the Stoic: Elements of Ethics, Fragments, and Excerpts. SBL. 
 Richard Goulet: Hiéroclès. In: Richard Goulet (Hrsg.): Dictionnaire des philosophes antiques, Bd. 3, CNRS Éditions, Paris 2000, , S. 686–688

Notes 

Stoicisme
Filosoffer
1. Fußball-Bundesliga 2014-15

1. Fußball-Bundesliga 2014-15 er den 52. sæson i Bundesligaen, Tyskland højest rangerede fodbold-liga. Sæsonen begyndte den 22. august 2014 og sidste spilledag er planlagt til den 23. maj 2015. Vinterpausen startede den 22. december 2014 og sluttede 29. januar 2015. Bayern München er forsvarende mestre.

Hold i Bundesligaen 
Følgende hold deltager i Bundesligaen 2014-15, listet efter placering i forrige sæson:

 FC Bayern München
 Borussia Dortmund
 FC Schalke 04
 Bayer 04 Leverkusen
 VfL Wolfsburg
 Borussia Mönchengladbach
 1. FSV Mainz 05
 FC Augsburg
 TSG 1899 Hoffenheim
 Hertha BSC
 Eintracht Frankfurt
 SC Freiburg
 Hannover 96
 Werder Bremen
 VfB Stuttgart

 Hamburger SV (efter kvalifikationskampe mod nr. 3 i 2. Fußball-Bundesliga 2013-14, Greuther Fürth)
Nummer et og to i 2. Bundesliga 2013-14:
 1. FC Köln
 SC Paderborn 07

Stillingen

Resultater 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

Sæsoner i 1. Fußball-Bundesliga
Fodboldsæson 2014-15
Rallus

Rallus (vandrikseslægten) er en slægt af fugle i familien vandhøns, der er udbredt med 11 arter i Europa, Asien, Nordafrika samt Nord- og Sydamerika. Kun en enkelt art yngler i Europa.

Næbbet er ret langt og slankt, meget længere end hovedet. De inderste armsvingfjer er stærkt forlængede, kun lidt kortere end håndsvingfjerene. Tæerne er meget lange og slanke.

Arter 
Nogle af de 11 arter i slægten Rallus:
 Vandrikse, Rallus aquaticus (Europa og Centralasien)
 Klapperrikse, Rallus longirostris (Nordamerika)
 Mudderrikse, Rallus limicola (Nordamerika)

Noter 

Tranefugle
Teknisk Gymnasium Christiansbjerg

Teknisk Gymnasium Christiansbjerg (TGC) var et teknisk gymnasium (HTX) fra 1984-2014. Gymnasiet blev grundlagt under navnet Teknisk Gymnasium Risskov i 1984. Det fik det seneste navn, da det flyttede til bydelen Christiansbjerg i 2002, klods op ad AARHUS TECH's hovedafdeling på Halmstadsgade, som gymnasiet også var en del af.

Gymnasiet blev ved skoleåret 2014/15 sammenlagt med Teknisk Gymnasium Aarhus Midtby til Aarhus Gymnasium.

Kendte studenter 
 Anders Eggert (1998-2001)

Adresser 
 1984-2002: Sindalsvej 9, 8240 Risskov
 2002-2014: Gøteborg Allé 12, 8200 Aarhus N

Se også 
 Teknisk Gymnasium Viby

Referencer 

Tekniske gymnasier i Danmark
AARHUS TECH
Uddannelsesinstitutioner i Aarhus
Simpelveld

Simpelveld (Limburgsk: Zumpelveld) er en by og en kommune i provinsen Limburg, Nederlandene. Kommunens størrelse er på 16,02 km², og indbyggertallet er på 10.844 pr. 1 januar 2014. Kommunen grænser op til Voerendaal, Heerlen, Gulpen-Wittem og Aachen (Tyskland).

Befolkningscentre 
Kommunen Simpelveld består af følgende landsbyer og distrikter.

Landsbyer 

* Pr. 1 januar 2009 
** Indeholder også landsbyer Bosschenhuizen og Molsberg.

Distrikter 
Baaks-Sweijer, Broek, Bulkemsbroek, In de Gaas, Prickart, Vlengendaal, Waalbroek, Zandberg

Topografi 

Topografisk kort, maart 2014

Local ledelse 
Kommunalrådet i Simpelveld består af 15 sæder, der er fordelt som følger:

Galleri af billeder

Referencer

Eksterne henvisninger 

 Kommunen Simpelveld

Kommuner i Limburg
James River

James River kan henvise til flere floder

 James River, Virginia - en 660 km lang flod i Virginia i USA.
 James River, Dakota - en 1.143 km lang biflod til Missouri-floden der løb er i North Dakota og South Dakota i USA.
Beek

Beek (; ) er en kommune og en by, beliggende i den sydlige provins Limburg i Nederlandene. Kommunens størrelse er på 21,03 km², og indbyggertallet er på 16.268 pr. 1 januar 2014. Kommunen grænser op til Stein, Sittard-Geleen, Schinnen, Meerssen og Nuth.

Befolkningscentre 
Kommunen Beek består af følgende landsbyer og distrikter.

Landsbyer 

* Pr. 1 januar 2005

Distrikter

Local ledelse 
Kommunalrådet i Beek består af 17 sæder, der er fordelt som følger:

Galleri af billeder

Eksterne henvisninger 

 Kommunens hjemmeside 

Beek (Limburg)
Byer i Limburg
Kommuner i Limburg
Sort stork

Sort stork (Ciconia nigra) er en fugl i familien af storke. Den yngler i Europa, det central og nordlige Asien, og i Sydafrika, og overvintrer på den Iberiske Halvø, i Afrika og det sydlige Asien. Sort stork, der kun er hvid på en del af undersiden, minder om den hvide stork, men er knyttet til uforstyrrede skove med sumpe og rene vandløb.

Dens længde er 95-105 cm og den har et vingefang på 175-202 cm lang. Den kan leve i op til 20 år.

I Danmark
Der er fundet en del knoglerester fra sort stork i Danmark, bl.a. ved bopladser fra stenalderen, men antallet faldt gradvist da skovene der havde dækket det meste af landet blev fældet for at gøre plads til landbruget, og den er samtidig ret sky, specielt når den yngler. Derimod indvandrede den hvide stork først til Danmark i middelalderen, og den er netop mindre sky og knyttet til åbne områder. I 1850 var der stadig omkring 150 ynglepar af sorte storke i Danmark, men sidste år hvor et par med sikkerhed ynglede i Danmark var i 1953. Siden har den sandsynligvis ynglet eller forsøgt at yngle enkelte gange, senest i 2005. Hvert år ses i Danmark omkring 30 omstrejfende fugle. De ses især ved lune sydøstlige vinde. På den danske rødliste angives at den ikke har ynglet i Danmark i mindst 20 år og derfor anses   for at være regionalt uddød.

Noter

Eksterne henvisninger 
 Vagn J Brøndegaard (1978): Folk og Fauna: Stork, bind 2. Online udgave fra Kungl. Skogs- och Lantbruksakademien.
 BirdLife International (2013) Species factsheet: Ciconia nigra  Hentet 17. maj 2014.

Fugle fra det sydlige Afrika
Fugle fra Eurasien
Storkefugle
Molosser

Molosser er en gruppe af solidt byggede, store hunderacer, der alle nedstammer fra den samme fælles forfader. Navnet stammer fra Molossia,et område i det gamle Epirus, hvor den store hyrdehund var kendt som en Molossus.

Molosser har typisk kraftige knogler, hængeører, en relativt kort og godt muskuløs hals, og en kort snude.

Molosser 

 Amerikansk bulldog (*)
 Boxer
 Broholmer
 Boerboel (*)
 Bullmastiff
 Cane Corso Italiano
 Cão fila de são miguel
 Dalbohund
 Dogo Argentino (*)
 Dogo canario
 Dogue de Bordeaux (Dogger)
 Engelsk bulldog
 Fila Brasileiro (*)
 Grand danois (Deutsche Dogge)
 Hovawart
 Mastiff (Engelsk mastiff)
 Mastino napoletano (Neapolitansk mastiff)
 Mastin espanól (spansk mastiff)
 Perro dogo mallorquín (Ca de bou, Mallorcamastiff)
 Rottweiler
 Shar pei
 Tosa (Tosa inu) (*)

(*) Angiver hunde omfattet af Hundelovens forbudsordning.

Miniatureudgaver af Molosser 
 Bostonterrier
 Fransk bulldog
 Mops

Noter

Eksterne henvisninger 

 Dansk Molosser Klub 

 
Hundegrupper
Beesel

Beesel (; ) er en kommune og en by, beliggende i den sydlige provins Limburg i Nederlandene. Kommunens størrelse er på 29,15 km², og indbyggertallet er på 13.354 pr. 1. april 2016. Kommunen grænser op til Peel en Maas, Venlo, Leudal, Roermond og Brüggen (Tyskland).

Kernerne 
Kommunen Beesel består per 1. januar 2010 af følgende landsbyer og distrikter.
 Beesel Bezel 2517 indbyggere
 Reuver De Ruiver 6377 indbyggere
 Offenbeek Óffebek 4950 indbyggere
 Rijkel
 Bussereind
 Witteberg
 Meuleberg Markt
 Mortel

Total antal indbyggere går langsomt nedad
 2006 - 13.532 (01-01-2006, CBS)
 2016 - 13.354 (01-04-2016, CBS)

Local ledelse

Galleri

Eksterne henvisninger 

 Kommunens hjemmeside 
 Kroniek veur Bezel, Belvend en Zjwame 
 Beesels Keramisch Erfgood 
 Omroep Beesel 
 Vindmølle "de Grauwe Baer"

Kilder 

 
Byer i Limburg
Kommuner i Limburg
Liste over mest solgte album i Danmark efter år

Dette er en liste over de mest solgte album i Danmark efter år. De angivne salgstal er antal solgte eksemplarer i det pågældende år.

 Listen medregner ikke titler udgivet som kompilation-album (fx Absolute Music, der var populære op gennem 90'erne og starten af 00'erne).

Kilder

Eksterne henvisninger 
 Hitlisten.NU

Hitlister fra Danmark
Thomas Fasti

Thomas Fasti (2. februar 1538 på Arnbølgård ved Randers – 1. februar 1600 på Katholm) var en dansk adelsmand til Vennergård og Katholm.

Han var søn af Christiern Fasti og Anne Clausdatter Strangesen, blev opdraget i Øm Kloster og siden i Viborg, hvorefter han tjente rigskansleren Antonius Bryske, kongens skænk Niels Truidsen Ulfstand og Vincens Lunge. Sin uddannelse afsluttede han ved fremmede hoffer (Gottorp, Lüneburg, Pommern og Preussen). Slutteligt tjente han som hofjunker hos hertug Christoffer af Württemberg, der havde gjort ham væragtig. 1558 kom han tilbage til Danmark og tog straks tjeneste som hofjunker. Han deltog med hæder både i Ditmarskertoget, hvor han fik sit højre øje beskadiget, og som fændrik ved den jyske fane i Den Nordiske Syvårskrig, hvor han både var med ved Halmstads forsvar og i Svarteråslaget. Forøvrigt havde han og hans to i en yngre alder afdøde brødre et stort lov på sig for deres mod, og samtiden sagde om dem, at "hvor Thomas, Mogens og Strange lode sig drive ud, der skulde ikke Fanden selv komme ind".

Efter krigen førte han en mere rolig tilværelse, havde et par mindre len (Sabro Herred 1588-92 og Lund på Mors 1592-99) og levede siden 28. august 1575 i ægteskab med Christence Gertsdatter Bryske (8. maj 1545 - 15. marts 1611). Han døde barnløs 1. februar 1600 på Katholm og ligger med frue begravet i Ålsø Kirke.

Kilder

Eksterne henvisninger 
 

 
 Peder Torkildsen, Beretning om Thomas Fastis Levned, udgivet af N.L. Arctander 1611.

Personer fra Jylland
Godsejere fra Danmark
Lensmænd fra Danmark
Danskere i 1500-tallet
Hofembedsmænd fra Danmark
Officerer fra Danmark
Mygblomst

Mygblomst (Liparis loeselii) er en 3-20 cm høj orkidé. Den er udbredt i Europa og det østlige Nordamerika. I Europa er den koncentreret i området omkring det sydlige Baltikum fra Danmark i vest til Hviderusland og Rusland i øst, og den findes desuden spredt i f.eks. Schweiz og Italien. Mygblomst vokser i lavmoser, kalkrige kær eller fugtige klitlavninger.

Det er en lille gulgrøn plante med to (eller tre) grundstillede, glinsende, elliptiske blade. De få grøngule blomster findes i et endestillet aks. Blomsterne er 7-10 millimeter brede og de ydre blosterblade er linjeformede og udstående, så de kan minde om myggeben. I Danmark er Mygblomst meget sjælden i kalkrige kær og kildevæld. Den blomstrer her i landet i juni-juli. I Sverige er den sjælden i ekstremrigkær i den sydlige del.

Mygblomst er omfattet af Habitatdirektivet,
og er blandt de danske arter på habitatdirektivets bilag IV, fredet og vurderet som truet på Den danske Rødliste 2019.

Referencer

Eksterne henvisninger 
 

Flerårige urter
Gøgeurt-familien
Danske arter i Habitatdirektivet
Ole Andersen (trompetist)

Ole Carsten Andersen (født 10. august 1942 i Slangerup) er en dansk trompetist og musiklærer. Derudover er han dirigent for amatørorkesteret Nykøbing Sjælland Stadsorkester.

Uddannelse 
Ole Andersen begyndte som musiker som 13-årig og blev som 16-årig optaget på Det Kongelige Danske Musikkonservatorium, hvor Kurt A. Pedersen var hans lærer i trompet 1958-1961.

Orkestermusiker 
Som 18-årig blev han solotrompetist i Radiounderholdningsorkestret, hvor han virkede under kapelmester Grethe Kolbe i 5 år, indtil han i 1966 blev solotrompetist i Det Kongelige Kapel, hvor Knud Hovaldt blev hans sidemand. Efter to år i Det Kongelige Kapel blev han i 1968 solotrompetist i DR Radiosymfoniorkestret, hvor han havde denne plads til sin afgang for aldersgrænsen i 2006.

Som medlem af DR Radiosymfoniorkestret medvirkede Ole Andersen på henved 100 pladeproduktioner, som orkestret lavede under dirigenter såsom Herbert Blomstedt, Gennady Rohzdestvensky, Yuri Ahronovitch, Dmitri Kitaenko, Gerd Albrecht, Leif Segerstam, Ulf Schirmer, Michael Schønwandt og Thomas Dausgaard.

Ole Andersen indførte brugen af wienertrompet i danske symfoniorkestre. Han har undervist både indenlands og udenlands i spil på wienertrompet.

For sin indsats gennem årene er Ole Andersen udnævnt til Ridder af Dannebrog.

Ole Andersens plads i DR Radiosymfoniorkestret merførte, at han også kunne komme til at indspille soloplader og være solist med symfoniorkestre i ind- og udland. På Bonanza.dk spiller han Knudåge Riisagers trompetkoncert og medvirker som musiker og samtalepartner i tv-produktionen Mens musikken spiller fra 1980.

Musiklærer 
I 15 år var Ole Andersen knyttet til Det Kongelige Danske Musikkonservatorium som assistent, senere timelærer og docent i trompetspil. Blandt hans elever kan nævnes Ketil Christensen, Gorm Hovaldt, Michael Brydenfeldt, Lars Ranch, John Elith Sørensen og nordmændene John Fredheim, Per Morten Bye og Reidar Bye.

Ole Andersen er stadig (pr. 2014) aktiv som privat trompetlærer.

Privatliv 
Ole Andersen er gift med mezzosopran og organist Annette Lindbjerg Simonsen.

Ole Andersen er frimurer. Han meldte sig ind i foreningen Den Danske Frimurerorden den 1. marts 1978, hvor han i dag har X grad. Han er virksom som dirigent for det såkaldte Frimurerorkester i foreningens bygning (kaldet Stamhuset) på Blegdamsvej i København. Med kor og orkester har han fremført værker såsom Mozarts Requiem ved foreningens koncerter i Stamhuset.

Referencer

Eksterne henvisninger 
 Martin Granau: Radiosymfoniorkestret 75 år: Holms Vision, bind 2, Danmarks Radio 2000.
 Annie Brøndsholm: Mesteren - biografi om Knud Hovaldt.
 Annie Brøndsholm: Jeg mærkede suset - biografi om Grethe Kolbe. .

Trompetister fra Danmark
Ansatte ved Det Kgl. Danske Musikkonservatorium
Personer fra Slangerup
Riddere af Dannebrog
Danskere i 1900-tallet
Danskere i 2000-tallet
Frimurere fra Danmark
Kongelige kapelmusici fra Danmark
Personer i Kraks Blå Bog
Bergen (Nederlandene)

Bergen (; ) er en kommune og en by, beliggende i den sydlige provins Limburg i Nederlandene. Kommunens størrelse er på 108,48 km², og indbyggertallet er på 13.230 pr. 1 januar 2014. Kommunen grænser op til Gennep, Goch, Weeze, Kevelaer, Venlo, Geldern, Horst aan de Maas og Boxmeer.

Kernerne 
Kommunen Bergen består af følgende landsbyer og distrikter.
 Afferden
 Aijen
 Bergen
 Nieuw Bergen
 Siebengewald
 Well
 Wellerlooi

Ydermere er der små bebyggelser der tilsammen former kommunens område: Beekheuvel, Bergsche Heide, Bleijenbeek, Bosscherheide, Elsteren, Gening, Groote Horst, Hengeland, Heukelom, Kamp, Kleine Horst, Knikkerdorp, Koekoek, Lakei, 't Leuken, Op de Belt, Rimpelt, Smal, Tuindorp, Vrij, Zeelberg

Local ledelse 
Kommunalrådet i Bergen består af 15 sæder, der er fordelt som følger:

Galleri

Eksterne henvisninger 

 Kommunens hjemmeside 

Byer i Limburg
Kommuner i Limburg
Brunssum

Brunssum (; ) er en kommune og en by, beliggende i den sydlige provins Limburg i Nederlandene. Kommunens størrelse er på 17,34 km², og indbyggertallet er på 28.466 pr. 1. april 2016. Kommunen grænser op til Onderbanken, Gangelt, Geilenkirchen, Übach-Palenberg, Landgraaf, Heerlen, og Schinnen.

Kernerne 
Brunssum Kommunen består af følgende landsbyer:
 Rumpen (Rómpe)
 Langeberg
 Treebeek (Treëbik).

Nabokommuner

Kommunalbestyrelsen 
Kommunalbestyrelsen i Brunssum har 21 medlemmer, der er fordelt således:

Religion 
Der er flere kirker og religiøse samfund
 Vincentius à Paulokirke i Rumpen
 Barbarakirke i Treebeek
 Klemenskirke, de oude kerk van Merkelbeek
 Gregoriuskirke i bycentret
 Onbevlekt Hart van Maria (Fatimakirke) i Kruisberg
 Helligåndskirke in Brunssum-Noord
 Josefkirke i Egge
 Hellig-Familiekirke i Langeberg
 Baptistenkirke i Treebeek
 Onze-Lieve-Vrouw van de Rozenkrans i Treebeek
 Opstandelseskirke i Treebeek
 Pelgrimskirke i Treebeek

Galleri af billeder

Eksterne henvisninger 

 Kommunens hjemmeside

Kilder 

 
Byer i Limburg
Kommuner i Limburg
Otta

Otta er en by og administrationscenter i Sel kommune i Oppland. Byområdet, som havde 1.687 indbyggere pr. 1. januar 2012, ligger nord i Gudbrandsdalen og er den eneste by i Nord-Gudbrandsdalen. I tillæg til Otta centrum består byen blandt andet af Selsverket, Dahle og Hjellum.

Otta er et regionalt knudepunkt med Otta Station, som er en jernbanestation på Dovrebanen, og E6, med fælles station for både tog, bus og taxi. Otta er en del af Nationalparkriket og tilbyder mange friluftsaktiviteter. Temperaturen i Otta er relativt lav, da byen ligger nede ved elven, hvilket giver en høj luftfugtighed.

Gennem byen løber elven Otta, også kaldet Ottaelven. Den er et tilløb til Gudbrandsdalslågen. Stedet har flere stenbrud, hvor der brydes fedtsten og skifer.

Byområdet Otta opstod, efter at Dovrebanen blev åbnet i 1922. Før dette var Nord-Sel kommunens centrum. Otta fik bystatus i 2000 og er Norges næstmindste by i indbyggertal. Det er også en af få norske byer uden egen kirkebygning.

Nord-Gudbrandsdal vidaregåande skule, afdeling Otta ligger på industriområdet Øya.

Kendte personer fra Otta 
Olaf Heitkøtter, naturfotograf, forfatter og fjeldopsynsmand.
Normann Heitkøtter, forfatter og fjeldopsynsmand.
Truls Gjefsen, forfatter.
Ola Dahl, ordfører og senere fylkesordfører i Oppland.
Olav Bismo, afsnitschef i Milorg; den hemmelige militære organisation og modstandsbevægelse i Norge under 2. verdenskrig.
Paul Botten-Hansen, norsk redaktør, bogsamler, arkivar.

Eksterne henvisninger 

 Information om Otta og Sel i Gudbrandsdalen

Byer i Norge
Voyageurs National Park

Voyageurs National Park er en nationalpark i den nordlige del af delstaten Minnesota i USA. Den ligger nær byen International Falls, og på grænsen til Ontario i Canada. Parken blev grundlagt 8. april 1975.

Parken er mest kendt for sine varierede muligheder for friluftsliv til vands og er populær blandt kanofarere, andre bådfolk og fiskere. Kabetogama-halvøen, som ligger i midten af parken og udgør hovedparten af parkens landområder, er kun tilgængelig med båd. Øst for nationalparken ligger Boundary Waters Canoe Area Wilderness, et naturområde på 4.400 km² som byder på mange af de samme muligheder for sejlads og fritidsfiskeri.

Natur 
Parken ligger indenfor grundfjeldsformationen det canadiske skjold. Fire store søer udgør det meste af arealet i parken: Lake Kabetogama, Lake Namakan, Rainy Lake, og Sand Point Lake. Området, der er dannet af gletsjere, har høje klinter, haver af sten, øer og bugter samt historiske bygninger

Sneen ligger fra november til marts/april, og snescooterturisme er udbredt i vinterhalvåret.

Historie 
Parken har sit navn efter franske «voyageurs», som bogstavelig talt betyder «rejsende», og som i denne sammenhæng peger på frit omstrejfende pelsjægere og pelshandlere i 1600- og 1700-tallet, som på fransk blev omtalt som enten voyageurs eller som coureurs des bois (løbere i skoven). Europæiske handelsmænd kom til området ca. 1688; den første var Jacques de Noyon (1668 – 1745). Det var efterspørgslen efter bæverpels s,om trak mange pelshandlere til, hvilket blev en enorm belastning for bæver-stammen i området.

Området var oprindelig beboet af indianere af Cree-, Assiniboine- og Monsoni-stammerne.

«The Rainy Lake Gold Rush» foregik mellem 1894 og 1898. Minebyen Rainy Lake City blev forladt i 1901. Kommercielt fiskeri efter stør (Acipenser fulvescens) foregik mellem 1890 og 1930 og blev gradvist afløst af familiebaseret fiskeri, som fortsatte frem til 1940'erne. Nogle fiskerlejer er bevaret.

Det første fredningsforslag kom fra delstatsmyndighederne i 1891, men arbejdet med fredning på føderalt niveau blev ikke igangsat før i 1971.

Brug af parken 
Der er 175 skiltede rastepladser og overnatningssteder i parken. Alle er anlagt ved vand, og kan kun nås med båd. Der er tre typer: dagtidsrastepladser, teltpladser og ankerpladser for husbåde.

Se også 
 Nationalparker i USA

Eksterne kilder/henvisninger 

 Officielt websted
 voyageurs.org: Voyageurs National Park Association

Nationalparker i USA
Minnesota
Grænseoverskridende beskyttede områder